మణుగూరు మండలం

మణుగూరు మండలం, తెలంగాణ రాష్ట్రంలోని భద్రాద్రి కొత్తగూడెం జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 6 గ్రామాలున్నాయి. దానికి ముందు ఈ మండలం ఖమ్మం జిల్లాలో ఉండేది. ప్రస్తుతం ఈ మండలం భద్రాచలం రెవెన్యూ డివిజనులో భాగం. పునర్వ్యవస్థీకరణకు ముందు ఇది పాల్వంచ డివిజనులో ఉండేది.ఈ మండలంలో  10  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.మండల కేంద్రం మణుగూరు

 ఖమ్మం జిల్లా నుండి భద్రాద్రి జిల్లాకు మార్పు. 
లోగడ మణుగూరు పట్టణం ఖమ్మంజిల్లా, పాల్వంచ రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మణుగూరు మండలాన్ని (1+9) పది గ్రామాలతో కొత్తగా ఏర్పడిన భద్రాద్రి (కొత్తగూడెం) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

 గణాంకాలు 
2011 జనాభా లెక్కల ప్రకారం మణుగూరు మండలం మొత్తం జనాభా 72,117. ఇందులో పురుషులు 35,844 కాగా, స్త్రీలు 36,273. మండలంలో మొత్తం 18,689 కుటుంబాలు ఉన్నాయి. మండల సగటు లింగ నిష్పత్తి 1,012. మొత్తం జనాభాలో 44.5% మంది పట్టణ ప్రాంతాల్లో నివసిస్తుండగా, 55.5% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 73.9% కాగా, గ్రామీణ ప్రాంతాల్లో 72.1%గా ఉంది. అలాగే మండలంలో పట్టణ ప్రాంతాల్లో లింగ నిష్పత్తి 1,014 కాగా, గ్రామీణ ప్రాంతాల్లో 1,010గా ఉంది. మండలంలో 0-6 సంవత్సరాల వయస్సు గల పిల్లల జనాభా 6913, ఇది మొత్తం జనాభాలో 10%గా ఉంది. 0-6 సంవత్సరాల మధ్య వయస్సు గల మగ పిల్లలు 3533, ఆడ పిల్లలు 3380 ఉన్నారు. మండలంలోని బాలల లింగ నిష్పత్తి 957, ఇది మండల సగటు లింగ నిష్పత్తి (1,012) కంటే తక్కువ. మొత్తం అక్షరాస్యత రేటు 72.9%. పురుషుల అక్షరాస్యత రేటు 71.98%, స్త్రీల అక్షరాస్యత రేటు 59.92%.

 పునర్వ్యవస్థీకరణ తరువాత 
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 242 చ.కి.మీ. కాగా, జనాభా 72,117. జనాభాలో పురుషులు 35,844 కాగా, స్త్రీల సంఖ్య 36,273. మండలంలో 18,689 గృహాలున్నాయి.

 మండలం లోని చూడదగిన ప్రదేశాలు 

 13 వ శతాబ్దం నాటి శివాలయం, మణుగూరు
 బొగ్గు గనులు
 అన్నిటికన్నా ముఖ్యమైంది పర్ణశాల: పర్ణశాలకు మణుగూరు నుండి వెళ్ళడంలో ఒక ఆనందం ఉంది. గోదావరి మీదుగా పడవ ప్రయాణం చేయడం వీలవుతుంది. మణుగూరు గ్రామ కేంద్రం నుండి 6 కి.మీ. దూరంలో రాయగూడెం అనే ఊరుంది. అక్కడకు ఆటోలు, బస్సులు వెళతాయి. అక్కడనుండి 1 కి.మీ. లోపు వరకు పడవ ప్రయాణం చేసి పర్ణశాల చేరవచ్చు.

 మండలం లోని గ్రామాలు 

 రెవెన్యూ గ్రామాలు 
 మణుగూరు
 గుండ్లసింగారం
 అన్నారం
 అనంతారం
 చిన్నరావిగూడెం
 సమితి సింగారం
 మల్లారం
 పెద్దిపల్లి
 రామానుజవరం

గమనిక:నిర్జన గ్రామాలు పరిగణనలోకి తీసుకోలేదు.
ఇవి కూడా చూడండి
సకిని రామచంద్రయ్య
కంది రామచంద్రారెడ్డి

 మూలాలు 

 వెలుపలి లంకెలు